stanford-oval/wikipedia huggingface dataset:
גווידו פוביני

| --- | --- |

 לידה:  19 בינואר 1879 ונציה, איטליה 
 פטירה:  6 ביוני 1943 (בגיל 64) ניו יורק, ארצות הברית 
 ענף מדעי:  מתמטיקה
 מקום מגורים:  איטליה, ארצות הברית
 מקום קבורה:  בית הקברות מאונט פלזנט 
 מקום לימודים:  התיכון פוסקריני (1896)  Scuola Normale Superiore. Classe di Scienze (1900) 
 מנחה לדוקטורט:  אוליסה דיני, לואיג'י ביאנקי 
 מוסדות:  אוניברסיטת ג'נובה (1906–1908)  אוניברסיטת קטניה (1903–1906)  אוניברסיטת טורינו (1908–1938)  המכון למחקר מתקדם (1939–1943) 
 תלמידי דוקטורט:  מריה צ'יבראריו צ'ינקוויני 
 פרסים והוקרה:  Mathematical Prize of the Italian Academy of Sciences (1908) 
 צאצאים:  יוג'ין פוביני 
 
גווידו פוּבּיני (באיטלקית: Guido Fubini‏; 19 בינואר 1879, ונציה – 6 ביוני 1943, ניו יורק) היה מתמטיקאי איטלקי יהודי, הידוע בשל משפט פוביני והמטריקה מטריקת פוביני-סטאדי.
ביוגרפיה

פוביני נולד בוונציה. אביו, לצארו פוביני, היה מורה למתמטיקה שדחף אותו להצטיין בתחום זה כבר מגיל צעיר.
אמו הייתה זויארידה טורה.
אחרי לימודים בתיכון "מרקו פוסקריני" בוונציה,  בשנת 1896 התחיל את לימודיו באוניברסיטת פיזה, שם למד אצל המתמטיקאים הידועים אוליסה דיני ולואיג'י ביאנקי.
לאחר סיום הדוקטורט, שימש כפרופסור במספר אוניברסיטאות. בשנת 1901 הוא החל ללמד באוניברסיטת קטניה בסיציליה. זמן קצר לאחר מכן עבר לאוניברסיטת ג'נובה. בשנת 1908 עבר לאוניברסיטה הפוליטכנית בטורינו ומשם לאוניברסיטת טורינו, שם הוא חקר ולימד רוב חייו.
במהלך תקופה זו מחקרו התמקד בעיקר בנושאים באנליזה מתמטית, משוואות דיפרנציאליות ואנליזה פונקציונלית. כמו כן עסק בחקר חשבון וריאציות, תורת הקבוצות, גאומטריה לא-אוקלידית וגאומטריה פרויקטיבית. עם פרוץ מלחמת העולם הראשונה עבר לחקור גם נושאים מעשיים יותר, כגון הדיוק של ירי ארטילרי. לאחר המלחמה הוא המשיך בכיוונים מעשיים והחיל תוצאות ממחקריו על בעיות במעגלים חשמליים ואקוסטיקה.
בשנת 1939, כשפוביני היה בן 60 והיה עתיד לפרוש לגמלאות, המשטר הפאשיסטי של בניטו מוסוליני אימץ את חוקי הגזע שקידם המשטר הנאצי בגרמניה.
פוביני, בהיותו יהודי, חשש לחיי משפחתו באיטליה ולכן החליט לקבל הצעה למשרת פרופסור באוניברסיטת פרינסטון שבארצות הברית.
הוא נפטר בעיר ניו יורק 4 שנים לאחר מכן.
ג'ף פוסטר

| --- | --- |

פוסטר בשנת 2010
 לידה:  16 בינואר 1977 (בן 47) סן אנטוניו, טקסס, ארצות הברית
 עמדה:  סנטר
 גובה:  2.11 מטרים
 מספר:  10
 מכללה:  אוניברסיטת המדינה של טקסס
 דראפט:  בחירה מספר 21, 1999 גולדן סטייט ווריורס
 קבוצות כשחקן
 1999 – 2012:  אינדיאנה פייסרס
ג'פרי דאגלס "ג'ף" פוסטר (באנגלית: Jeffrey Douglas "Jeff" Foster; נולד ב-16 בינואר 1977) הוא כדורסלן עבר אמריקאי, אשר שיחק בקבוצת אינדיאנה פייסרס מליגת ה-NBA לכל אורך הקריירה, בין השנים 1999–2012. ממוצעיו הכוללים לאורך 13 עונותיו ב-NBA הם 4.9 נקודות ו-6.9 ריבאונדים למשחק.
קריירת מכללות

פוסטר נולד בסן אנטוניו שבטקסס, ובין השנים 1995–1999 למד באוניברסיטת המדינה של טקסס ושיחק בקבוצת הכדורסל שלה תחת המאמן מייק מילר. בעונתו השנייה בקבוצה, 1996/1997, סייע לה להעפיל לטורניר אליפות המכללות בפעם השנייה בלבד בתולדותיה. בשתי עונותיו האחרונות באוניברסיטה רשם ממוצעים של 13.5 נקודות ו-10.7 ריבאונדים למשחק.
קריירה מקצועית

פוסטר נבחר בבחירה ה-21 של דראפט ה-NBA‏ 1999, על ידי גולדן סטייט ווריורס, ומיד נשלח בטרייד לאינדיאנה פייסרס בתמורה לוונטיגו קאמינגס (הבחירה ה-26) ובחירת דראפט עתידית.
בעונת הרוקי שלו העפילה אינדיאנה לגמר ה-NBA לראשונה בתולדות המועדון, אך הפסידה מול לוס אנג'לס לייקרס בתוצאה 2–4. בשנים הבאות ביסס את מעמדו כשחקן רוטציה קבוע בפייסרס, בעיקר הודות להצטיינותו כשומר וכריבאונדר. בעונת 2003/2004 היה הסנטר הפותח של הקבוצה, וסייע לה לסיים את העונה הסדירה במקום הראשון באזור המזרחי עם מאזן הניצחונות הטוב ביותר בתולדות המועדון, 61–21. בפלייאוף 2004 גברו הפייסרס על בוסטון סלטיקס (4–0) ועל מיאמי היט (4–2) בטרם הודחו על ידי דטרויט פיסטונס (2–4) בגמר המזרח. בעונת 2009/2010 שיחק ב-19 משחקים בלבד בשל פציעה בגבו.
במרץ 2012 הודיע פוסטר על פרישה ממשחק, בשל כאבים כרוניים בגבו. בעת פרישתו ניצב במקום השלישי בתולדות הפייסרס בסך ריבאונדים בקריירה (אחרי דייל דייוויס וריק סמיתס), עם 5,248.
הערות שוליים

↑  סטטיסטיקות הקריירה של פוסטר ב-NBA, באתר basketball-reference.com
↑  סטטיסטיקות המכללות של פוסטר, באתר sports-reference.com
↑  רשימת הנבחרים בדראפט 1999, באתר basketball-reference.com
↑  פוסטר נשלח בטרייד לאינדיאנה, באתר sfgate.com,‏ 1 ביולי 1999
↑  הקשיחות של פוסטר המריצה את חבריו לקבוצה, באתר הפייסרס, 7 במרץ 2017
↑  פוסטר מודיע על פרישה ממשחק, באתר הפייסרס, 21 במרץ 2012
↑  מובילי הפייסרס בסך ריבאונדים, נכון לשנת 2012, באתר basketball-reference.com
גבול צ'נדראסקאר

גבול צ'נדראסקאר הוא קבוע פיזיקלי המגדיר את המסה הסופית המקסימלית שיכולה להיות לננס לבן. כוכב שמסתו הסופית גדולה יותר, יעבור קריסה כבידתית, ויהפוך לכוכב נייטרונים או אף לחור שחור (ראו בעניין זה גבול טולמן-אופנהיימר-וולקוף). ערכו של גבול צ'נדראסקאר הוא בקירוב פי 1.44 ממסת השמש, ולפיכך השמש עתידה לסיים את חייה כננס לבן.
הגבול נקרא על שם הפיזיקאי ההודי סוברהמניאן צ'נדראסקאר, שהיה הראשון שחישב את ערכו, ב־1935.
החום המיוצר על ידי ליבת הכוכב דוחף את המעטפת שלו החוצה ומונע ממנה ליפול על הליבה. לאחר שנגמר ה"דלק הגרעיני" של הכוכב, המעטפת קורסת בכוח הכבידה לעבר ליבת הכוכב. אם מסת הכוכב בשלב זה נמוכה מגבול צ'נדראסקאר, הקריסה מוגבלת על ידי עוצמת הדחייה בין האלקטרונים המנוונים שבו, מה שמביא ליצירת ננס לבן יציב. אם המסה היא מעל לגבול זה, ימשיך הכוכב ויקרוס מעבר לשלב הננס הלבן ויהפוך, כאמור, לכוכב נייטרונים או לחור שחור. במילים אחרות, מסה גבולית זו היא המסה הגדולה ביותר שיכולה להיתמך על ידי לחץ אלקטרונים מנוונים.
גבול צ'נדראסקאר נובע מכך שלוקחים בחשבון את ההשפעה של תורת הקוונטים על התנהגות האלקטרונים, היוצרים, כתוצאה מעקרון האיסור של פאולי, לחץ ניוון, אשר תומך מבפנים בננס הלבן. על פי הקירוב הקלאסי, תוך התעלמות אפקטים קוונטיים, ננס לבן יכול להיות בכל מסה שהיא, כשיש יחס הפוך בין נפחו למסתו. בחישוב הקוונטי, כאשר הננס הלבן הוא מסיבי דיו, האנרגיות הטיפוסיות שאליהן דוחס לחץ הדעיכה את האלקטרונים אינן זניחות בהשוואה למסת המנוחה, כך שישנו גבול למסה של גופים כדוריים סימטריים בעלי כוח משיכה עצמי, היכולים להיתמך על ידי לחץ הניוון. גבול זה הוא גבול צ'נדראסקאר.
אם ננס לבן הוא חלק ממערכת בינארית שבה הוא סופח אליו חומר מכוכב שכן בכמות מספקת כדי לעבור את גבול צ'נדראסקאר, הננס הלבן קורס והופך לסופרנובה מסוג I.
ג'פרי דאונס

| --- | --- |

 לידה:  25 באוגוסט 1952 (בן 72) סטוקפורט, הממלכה המאוחדת 
 שם לידה:  Geoffrey Downes 
 מוקד פעילות:  הממלכה המאוחדת 
 תקופת הפעילות:  מ-1974
 מקום לימודים:  בית הספק סטוקפורט 
 סוגה:  רוק מתקדם, הארד רוק, פופ רוק, ספייס רוק, מוזיקת הגל החדש, רוק אלקטרוני 
 שפה מועדפת:  אנגלית 
 כלי נגינה:  מקלדת אלקטרונית 
 חברת תקליטים:  EMI אמריקה רקורדס 
 בן או בת זוג:  Wenche Steen 
 פרסים והוקרה:  עיטור אות הכבוד הארמני 
 geoffdownes.com
 פרופיל ב-IMDb
 
ג'פרי דאונס (באנגלית: Geoffrey Downes; נולד ב-25 באוגוסט 1952) הוא קלידן, פזמונאי ומפיק מוזיקלי בריטי, שידוע כקלידן בלהקת הגל החדש הבאגלז, בלהקת הרוק יס ובלהקת אסיה (אנ').
ביוגרפיה

יליד סטוקפורט (אנ'). דאונס עבר ללונדון כדי להמשיך בקריירה מוזיקלית. בשנת 1977 הקים עם טרבור הורן את להקת הבאגלז וזכה להצלחה עם אלבומם הראשון The Age of Plastic (1980) שכלל את הלהיט העולמי "Video Killed the Radio Star". במאי 1980 הצטרף דאונס ליס ביחד עם הורן, והוציאו את האלבום "Drama" (אנ'). לאחר שהתפרקותה של יס בשנת 1981, דאונס עזר לטרבור הורן להפיק אלבום שני של הבאגלז, "Adventures in Modern Recording" אם כי הוא היה מעורב בעיקר במחציתו, והקים את אסיה (אנ') יחד עם המוזיקאי לשעבר של יס, סטיב האו. הוא עזב את אסיה בשנת 1986, הצטרף שוב בשנת 1990 ומאז הוא חלק מההרכב. הוא הוציא כמה אלבומי סולו והפיק עבור כמה אמנים, כולל מייק אולדפילד ו-"Thompson Twins" (אנ').
בשנת 2006 דאונס התאחד מחדש עם ההרכב המקורי של אסיה (אנ') והצטרף מחדש ליס בשנת 2011, וכיום הוא פעיל בשתי הלהקות. מאז 1998 הוא התאחד עם טרבור הורן בהופעות לביצוע שירים של הבאגלז.
דיסקוגרפיה > סולו

The Light Program (1987, Geffen)
Vox Humana (1992, JIMCO/Blueprint Records)
Evolution (1996, Blueprint Records)
The World Service (2000, Blueprint Records)
Shadows & Reflections (2003, Voiceprint Records)
Electronica (New Dance Orchestra ft Anne-Marie Helder) (2010)
Live at St. Cyprian's (2003)
דיסקוגרפיה > אסיה

Asia (1982)
Alpha (1983)
Astra (1985)
Then & Now (1990, half greatest hit)
Aqua (1992)
Aria (1994)
Arena (1996)
Rare (1999)
Aura (2000)
Silent Nation (2004)
Phoenix (2008)
Omega (2010)
XXX (2012)
Gravitas (2014)
Live Mockba 09-X1-90 (1991)
Now - Live in Nottingham (1997)
Live in Philadelphia (1997)
Live in Osaka (1997)
Live in Koln (1997)
Live at the Town & Country Club (1999)
Live Acoustic (1999)
Alive in Hallowed Halls (2001)
Asia / Boston: Winning Combination (2001)
Asia Enso Kai (Live in Tokyo) (2001)
Alive in Hallowed Halls (2001)
America: Live in the USA (2002)
Quadra (2002)
Live at Budokan (2002)
Bedrock in Concert (2002)
Dragon Attack (2003)
Live in Buffalo (2003)
Live in Massachusetts `83 (2004)
Live in Hyogo (2004)
Different Worlds Live (2005)
Extended Versions (2007)
Fantasia: Live in Tokyo (2007)
Asia - Live Around the World (2010)
Spirit of the Night - Live in Cambridge 09 (2010)
Resonance - The Omega Tour 2010 (2012)
High Voltage - Live (2014)
Axis XXX Live in San Francisco MMXII (2015)
Symfonia - Live in Bulgaria 2013 (2017)
דיסקוגרפיה > הבאגלז

The Age of Plastic (1980)
Adventures in Modern Recording (1981)
דיסקוגרפיה > עם כריס ברייד

Pictures of You (2012)
Suburban Ghosts (2015)
Skyscraper Souls (2017)
Live in England (2019)
דיסקוגרפיה > עם ג'ון וטון

Wetton Downes (1996, demo)
Wetton Downes (2002)
Icon (2005)
Heat of the Moment 05 (2005, EP)
Icon II: Rubicon (2006)
Icon 3 (2009)
Icon Acoustic TV Broadcast (with John Wetton, 2006, Frontiers Records)
Icon Live - Never in a Million Years (with John Wetton, 2006, Frontiers Records)
Heat of the Rising Sun (with John Wetton, 2012)
דיסקוגרפיה > Trapeze

Welcome to the Real World (1993)
דיסקוגרפיה > יס

Drama (1980)
Fly from Here (2011)
Heaven & Earth (2014)
The Word is Live (Tracks taken from the 1980 tour) (2005)
Like It Is: Yes at the Bristol Hippodrome (2014)
Like It Is: Yes at the Mesa Arts Center (2015)
Topographic Drama - Live Across America (2017)
Yes 50 Live (2019)
The Royal Affair Tour: Live in Las Vegas (2020)
הערות שוליים

↑  Gregory, Andy. International Who's Who in Popular Music 2002. p. 143. Routledge, 2002. ISBN 978-1-85743-161-2
| --- | --- |
בקרת זהויות :  PLWABN: 9810597418605606  BNE: XX1307540  BnF: cb13923384z (data)  GND: 134607597  ISNI: 0000 0000 8076 4895  LCCN: n91045868  MusicBrainz: d04001e7-1d67-45a3-9da7-b7c6018e6c65  NKC: xx0103898  SUDOC: 158167473  VIAF: 17409687   WorldCat (עם VIAF): 17409687
גינאה במשחקים האולימפיים

גינאה השתתפה לראשונה במשחקים האולימפיים באולימפיאדת מקסיקו סיטי (1968). היא נעדרה משתי האולימפיאדות הבאות, ומאז אולימפיאדת מוסקבה (1980) היא משתתפת במשחקים ברציפות. גינאה מעולם לא השתתפה באולימפיאדת חורף.
לאורך השנים היו הישגיהם של הספורטאים הגינאים נמוכים, ועד כה, איש מהם לא זכה במדליה אולימפית.
ראו גם

גינאה במשחקים הפאראלימפיים
גינאה במשחקים האולימפיים לנוער
גווידו אגוסטי

| --- | --- |
אין תמונה חופשית
 לידה:  11 באוגוסט 1901 פורלי, איטליה 
 פטירה:  2 ביוני 1989 (בגיל 87) מילאנו, איטליה 
 מוקד פעילות:  רומא 
 שפה מועדפת:  איטלקית 
 כלי נגינה:  פסנתר 
 פרסים והוקרה:  מדליית כסף של מסדר ההצטיינות האיטלקי לתרבות ואמנות 
 
גווידו אגוסטי (באיטלקית: Guido Agosti;‏ 11 באוגוסט 1901 - 2 ביוני 1989) היה פסנתרן ומורה לפסנתר איטלקי.
חייו

אגוסטי נולד בפורלי בשנת 1901. הוא למד פסנתר אצל פרוצ'ו בוזוני, ברונו מוג'ליני ופיליפו איואלדי, וקיבל תעודת גמר בגיל 13. הוא למד קונטרפונקט אצל בנוונוטי וספרות באוניברסיטת בולוניה. בגיל 21 פתח בקריירה של פסנתרן. הוא צמצם את הופעותיו לפני קהל בגלל בעיית עצבים והתרכז בעיקר בהוראה, אם כי לא ויתר כליל על נגינה לפני קהל.הוא לימד פסנתר בקונסרבטוריון של ונציה ובאקדמיה סנטה צ'צ'יליה ברומא. ב-1947 התמנה לפרופסור לפסנתר באקדמיה צ'יניאנה בסיאנה. עוד לימד בוויימאר ובאקדמיה ע"ש ז'אן סיבליוס בהלסינקי.
בין תלמידיו ידועי-השם מריה טיפו, יונטי סולומון, פיטר ביתל, לזלי הווארד, דונה אמאטו, אנג'לה בראונרידג' ואחרים.
אגוסטי מיעט מאוד בהקלטות; הקלטתו לפרלודים של דביסי זכתה לשבחים רבים. עוד הקליט יצירות משל מוסורגסקי ויאנאצ'ק. התעתיק שלו לפסנתר לשלושה פרקים מתוך ציפור האש של סטרווינסקי (1928, מוקדש לזכר מורו בוזוני) נמצא ברפרטואר. אגוסטי ערך גם את 32 הווריאציות בדו מינור של בטהובן.
הוא ניגן מוזיקה קאמרית עם החלילן סוורינו גאצלוני והצ'לן אנריקו מיינרדי ועם רביעיית רומא.
סונאטה של ארנסט בלוך נכתבה למען אגוסטי.
גווידו אגוסטי מת במילאנו ביוני 1989.
הערות שוליים

↑  Classic Music on the Web אגוסטי, מוזיקה קלאסית ברשת אוקטובר 2000
↑  The Busoni Network and the Art of Creative Transcription הרשת של בוזוני ואמנות יצירת תעתיק
↑  Compelling genius of ins  pired pianist Angela שפילד טלגרף אנגליה "גאוניות מרתקת של פסנתרנית שההשראה נחה עליה, אנג'לה"
| --- | --- |
בקרת זהויות :  NLI: 987007441551005171  PLWABN: 9810686273205606  BnF: cb139267405 (data)  GND: 128460016  ICCU: MUSV074369  ISNI: 0000 0000 8084 7172  LCCN: no93005067  MusicBrainz: 8c53ce8d-694a-447b-972a-b561a07f2712  NKC: xx0053161  NTA: 102576866  SNAC: w63n3p7v  VIAF: 5120197   WorldCat (עם VIAF): 5120197 
ערך זה הוא קצרמרבנושא מוזיקאים ובנושא איטליה. אתם מוזמנים לתרום לוויקיפדיה ו.
גווידו קאנטלי

| --- | --- |

 לידה:  27 באפריל 1920 נוברה, איטליה 
 פטירה:  24 בנובמבר 1956 (בגיל 36) פריז, צרפת 
 מוקד פעילות:  איטליה, ממלכת איטליה 
 מקום לימודים:  הקונסרבטוריון של מילאנו 
 שפה מועדפת:  איטלקית 
 חתימה:  
 
גואידו קאנטלי
גווידו קאנטלי (באיטלקית: Guido Cantelli; ‏27 באפריל 1920 - 24 בנובמבר 1956) היה מנצח תזמורת איטלקי.
חייו

קאנטלי נולד בשנת 1920 בנובארה, איטליה והתמנה למנהל המוזיקלי של לה סקאלה במילאנו ב-16 בנובמבר 1956, אבל הקריירה המבטיחה שלו נקטעה באופן טראגי בתאונת מטוס בפריז כעבור שבוע בסך הכל, בגיל 36.
במהלך הקריירה הקצרה שלו ניצח לא רק ברבים מאולמות הקונצרטים המפורסמים ביותר של אירופה אלא גם בארצות הברית ובדרום אפריקה. המנצח המפורסם ארטורו טוסקניני התרשם ממנו ביותר ובמכתב שכתב לאשתו של קאנטלי, איריס, בשנת 1950, אחרי ארבעה קונצרטים של קאנטלי כמנצח אורח על התזמורת הסימפונית של רשות השידור הלאומית (NBC), אמר:
אני מאושר ונרגש לבשר לך על הצלחתו הגדולה של גווידו וכי הצגתי אותו לפני התזמורת שלי, שאוהבת אותו ממש כמוני. זו הפעם הראשונה בקריירה הארוכה שלי שאני פוגש צעיר מחונן כל כך. הוא יגיע רחוק, רחוק מאוד.
טוסקניני, שהלך לעולמו פחות מחודשיים אחרי התרסקות מטוסו של קאנטלי, לא ידע על מותו של המנצח הצעיר.
קאנטלי הותיר אחריו מורשת קטנה אך יקרת-ערך של הקלטות, ביניהן הסימפוניה השביעית של בטהובן, הסימפוניות הראשונה והשלישית של יוהנס ברהמס, הסימפוניה ברה מינור של סזר פרנק (עם תזמורת NBC), תמונות בתערוכה של מודסט מוסורגסקי, הקונצ'רטו השני לפסנתר של פרנץ ליסט עם קלאודיו אראו, וכן קטעים קצרים יותר משל ראוול, רוסיני ועוד. האופרה היחידה שהוקלטה בניצוחו היא כך עושות כולן של מוצרט, בלה סקאלה בשנת 1956. יש גם תקליטור מקונצרט חי של הרקוויאם של ורדי בניצוחו (עם הרווה נלי). הסימפוניה של פרנק, השלישית של ברהמס והשביעית של בטהובן הן בין הקלטות הסטראו היחידות שלו. ממש לפני מותו, הקליט קאנטלי שלושה פרקים של הסימפוניה החמישית של בטהובן לחברת EMI, אבל לא הספיק להקליט את הפרק הראשון. בשנים האחרונות יש אפשרות להשיג הקלטות משידורים רבים של תזמורת רשות השידור הלאומית.
הערות שוליים

↑  Sachs, Harvey, Toscanini, New York: J.B. Lippincott, 1978. ISBN 0-397-01320-5
| 0 | 1 | 2 |
| --- | --- | --- |
| הקודם: קרלו מריה ג'וליני | מנהלים מוזיקליים, לה סקאלה, מילאנו 1956  | הבא: קלאודיו אבאדו |
| --- | --- |
בקרת זהויות :  NLI: 987007319516705171  PLWABN: 9810682455905606  BNE: XX1288105  BnF: cb138921237 (data)  CiNii: DA10960564  GND: 119302187  ICCU: RAVV229615  ISNI: 0000 0000 8138 6267  LCCN: n81132021  MusicBrainz: cca5ad46-fec1-4c5f-ab6d-a372875762f6  NKC: xx0151190  NTA: 102518912  SNAC: w6wm20tm  SUDOC: 245030875  VIAF: 59268948   WorldCat (עם VIAF): 59268948
ג'ון כרום

| --- | --- |

דיוקן של ג'ון כרום מאת מייקל ויליאם שארפ
 לידה:  22 בדצמבר 1768 נוריץ', הממלכה המאוחדת 
 פטירה:  22 באפריל 1821 (בגיל 52) נוריץ', הממלכה המאוחדת 
 
ג'ון כרום (באנגלית: John Crome‏; 22 בדצמבר 1768 – 22 באפריל 1821) היה אמן נוף אנגלי מהתקופה הרומנטית, אחד האמנים העיקריים וחבר מייסד של בית הספר לציירים בנוריץ'. הוא חי בנוריץ' כל חייו ורוב עבודותיו הן נופי מחוז נורפוק.
ביוגרפיה

ג'ון כרום נולד ב־22 בדצמבר 1768 בנוריץ' והוטבל ב־25 בדצמבר בכנסיית סנט ג'ורג', טומבלנד, נוריץ'. הוא היה בנם של ג'ון כרום, אורג, ואשתו אליזבת. לאחר תקופה שעבד כנער שליחויות אצל רופא (מגיל שתים עשרה), הוא למד אצל פרנסיס ויסלר. בערך בתקופה זו הוא יצר קשר עם רוברט לדברוק, שהפך גם הוא לצייר נוף מהולל. השניים חלקו חדר ויצאו לטיולי רישום בשדות ובנתיבים סביב נוריץ'. הם קנו מדי פעם הדפסים להעתקה.
כרום ולדברוק מכרו חלק מיצירותיהם למוכר הדפסים מקומי, וכנראה באמצעות הדפס שנמכר פגש כרום את תומאס הארווי, שעזר לו להמשיך בדרכו בציור. הייתה לו גישה לאוסף האמנות של הארווי, שאפשר לו לפתח את כישוריו על ידי העתקת עבודותיהם של תומאס גיינסבורו ומיינדרט הובמה. כרום קיבל הדרכה נוספת ועידוד מצד סר ויליאם ביצ'י שבביתו בלונדון הוא ביקר לעיתים קרובות, וכן אצל ג'ון אופי.
באוקטובר 1792 התחתן כרום עם פיבי ברני. הם הולידו שתי בנות ושישה בנים. שניים מבניו, ג'ון ברני כרום (1794–1842) וויליאם הנרי כרום (1806–1867) היו שניהם ציירי נוף.
בשנת 1803 הקימו ג'ון כרום ורוברט לדברוק את אגודת האמנים בנוריץ', קבוצה שכללה גם את רוברט דיקסון, צ'ארלס הודג'סון, דניאל קופין, ג'יימס סטארק וג'ורג' וינסנט. התערוכה הראשונה שלהם, בשנת 1805, סימנה את תחילתו של בית הספר לציירים נוריץ', קבוצת האמנות הראשונה שנוצרה מחוץ ללונדון.
כרום תרם עשרים ושתיים עבודות לתערוכה הראשונה של הקבוצה שהתקיימה בשנת 1805. הוא כיהן כנשיא האגודה מספר פעמים ומילא את התפקיד גם סמוך למותו. הוא ביקר מספר פעמים בלונדון, והציג שלוש עשרה עבודות באקדמיה המלכותית לאמנויות בין השנים 1806–1818. הוא גם ביקר בפריז בשנת 1814, לאחר תבוסתו של נפוליאון, ומאוחר יותר הציג ציורי נופים של פריז, בולון ואוסטנדה.
מרבית נושאיו היו מנופים בנורפוק.
כרום היה מורה לרישום בבית הספר בנוריץ' במשך שנים רבות. כמה מחברי תנועת האמנות נוריץ' התחנכו על ידי ג'ון כרום, כולל ג'יימס סטארק ואדוארד תומאס דניאל. הוא לימד גם באופן פרטי, תלמידיו וביניהם גם בני משפחת גורני שאיתם שהה במחוז האגמים בשנת 1802.
הוא נפטר בביתו בנוריץ', ב־22 באפריל 1821, ונקבר בכנסיית סנט ג'ורג'.
תערוכת זיכרון של יותר ממאה מיצירותיו התקיימה בנובמבר אותה שנה על ידי אגודת האמנים נוריץ'.
יצירתו

ג'ון כרום עבד בצבעי מים וצבעי שמן, עבודותיו מונים יותר מ-300 יצירות. בין השנים 1809–1813 הוא יצר סדרת תחריטים. הם לא פורסמו בחייו, אף שהודיע על כוונתו לעשות זאת.
ההשפעות העיקריות עליו היו הציור ההולנדי מהמאה ה-17 ויצירתו של ריצ'רד וילסון. יחד עם ג'ון קונסטבל (1776–1837), ג'ון כרום היה אחד האמנים האנגלים הראשונים שצייר מינים מזוהים של עצים, ולא צורות כלליות של עצים.
עבודותיו, שנודעו במקוריותם ובחזונן, קיבלו השראה מהתבוננות ישירה בעולם הטבע בשילוב עם מחקר מקיף על הציירים ותיקים.
גלריה

סירה עם חיילים פצועים
הנהר ונזום, נוריץ'
המזח ביארמות'
זריחת הירח ביארט
נמל יארמות'
ירח מעל יארט
הערות שוליים

↑  Chisholm, Hugh, ed. (1911). "Crome, John" . Encyclopædia Britannica. 7 (11th ed.). Cambridge University Press. pp. 483–484.
↑  Stephen, Leslie, ed. (1888). "Crome, John (1768-1821)" . Dictionary of National Biography. 13. London: Smith, Elder & Co. pp. 140–3.
↑  Binyon, Lawrence. John Crome and John Sell Cotman (London: Seeley & Co., 1897).
| --- | --- |
בקרת זהויות :  NLI: 987007506285205171  AAG: 1658  AGSA: 3966  BNE: XX1596796  BnF: cb14972073d (data)  GND: 122202597  ISNI: 0000 0000 6663 3389  KulturNav: 234028b8-52ad-430a-9dc1-71bc55b41502  LCCN: n50018367  NGV: 910  NKC: ola2003188646  NLA: 35758719  NTA: 070417393  RKD: 19211  SNAC: w6th9s0c  SUDOC: 081664788  TePapa: 529  Trove: 1074276  ULAN: 500115474  VIAF: 61821751   WorldCat (עם VIAF): 61821751
ג'ף פארל

פארל לצד אלוף ישראל בשחייה, דוד ויסמן, בבריכת "גלי גיל" ברמת גן, 1961
פליקס ג'פרי "ג'ף" פארל (באנגלית: Felix Jeffrey "Jeff" Farrell; נולד ב-28 בפברואר 1937) הוא שחיין אמריקאי בעבר, אלוף אולימפי ושיאן עולם.
ביוגרפיה

פארל נולד בדטרויט, שבמישיגן. הוא למד ושחה באוניברסיטת ייל.
בתחרות שנערכה בטוקיו שביפן ב-21 ביולי 1959 קבע פארל במשחה שליחים 4x100 מטר חופשי ביחד עם, אלטון פולט, לאנס לארסון וג'ו אלקייר שיא עולם חדש של 3:44.4 דקות. חודש לאחר מכן, במשחקים הפאן-אמריקאיים שנערכו בשיקגו שבאילינוי הוא זכה בשתי מדליות זהב, במשחה ל-100 מטר חופשי (56.3 שניות) ובמשחה שליחים 4x100 מטר מעורב (4:14.9 דקות)
ביוגרפיה > אלוף אולימפי

בשנה האולימפית פארל היה הספרינטר המהיר בעולם, אולם שישה ימים לפני המבחנים האמריקאים לאולימפיאדת רומא (1960), עבר אפנדקטומיה (כריתת התוספתן). הוועד האולימפי האמריקאי הסכים לערוך לו תחרות מבחן מספר שבועות לאחר מכן לכשיחלים, אך הוא סירב בטענה שהוא רוצה להשתתף בתנאים שווים ולא לזכות ביתרון כלשהו. לבסוף הוא השתתף במבחנים והצליח להתברג רק למשחי השליחים לאחר שסיים רביעי במשחה ל-100 מטר חופשי. במשחקים עצמם לאחר שהחלים באופן מלא הוא זכה בשתי מדליות זהב, במשחה שליחים 4x200 מטר חופשי ביחד עם ג'ורג' האריסון, ריצ'רד בליק ומייק טרוי בשיא עולם חדש של 8:10.2 דקות, לפני יפן (8:13.3 דקות) ואוסטרליה (8:13.8 דקות). כשחיין רביעי, הוא שחה ב"זינוק שליחים" תוצאה של 2:02.0 דקות ובמשחה שליחים 4x100 מטר מעורב ביחד עם פרנק מקיני, פול הייט ולאנס לארסון בשיא עולם חדש של 4:05.4 דקות, לפני אוסטרליה (4:12.0 דקות) ויפן (4:12.2 דקות). כשחיין רביעי, הוא שחה את סגנון החופשי ב"זינוק שליחים" בתוצאה של 54.9 שניות.
פארל משתתף משנות ה-80 בתחרויות מאסטרס ומחזיק בשיאי עולם רבים לקבוצות גיל שונות.
בשנת 1968 זכה טרוי להכלל בהיכל התהילה הבינלאומי של השחייה.
הערות שוליים

↑  PAN AMERICAN GAMES - SWIMMING AND DIVING, באתר gbrathletics
↑  ג'ף פארל באתר usms (באנגלית)
↑  ג'ף פארל באתר International Swimming Hall Of Fame (באנגלית)
גיפסוניקטופס

| גיפסוניקטופס |
| --- | --- |

תקופה
קרטיקון עליון-פלאוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לפטידקטידה
משפחה:: גיפסוניקטופיים
סוג:: גיפסוניקטופס
מינים
 G. clemensi  G. dormaalensis  G. hypoconus  G. illuminatus  G. lewisi  G. petersoni
שם מדעי
 Gypsonictops ‏סימפסון, 1927

גיפסוניקטופס (שם מדעי: Gypsonictops) הוא סוג של יונק קדום מסדרה לפטידקטידה אשר השתייך למשפחה גיפסוניקטופיים (Gypsonictopidae), והתקיים בקמפן והמאסטריכט שבקרטיקון העליון וככל הנראה שרד עד הפלאוקן (אף שבעבר סברו שנכחד בהכחדת הקרטיקון). היה זה אחד הנציגים המוקדמים ביותר בסדרה ואולי מראשוני האאותרים שהתחרו על סביבתם נגד המטאתרים והמולטיטוברקולטים או הכימולסטיס.
הסוג תואר ב-1927 בידי ג'ורג' גיילורד סימפסון והכיל שישה עד שבעה מינים. מאובניהם נתגלו לאורך ארצות הברית (בין השאר בתצורת הל קריק), בלגיה ואוזבקיסטן.
יונק זה היה קטן יחסית ומשקלו לא עלה על 2 ק"ג. הוא דמה ללפטיקטידיום והיה בעל נוסחת שיניים בעלת חמש קדם-טוחנות בלסת התחתונה, לעומת ארבע למרבית האאותרים של זמנו. מבנה זה עזר לו לתפוס בהצלחה טרף קטן כמו חרקים וזוחלים קטנים ביער. עם זאת, הוא לא הותאם לאכילת בשר או צמחייה. ככל הנראה דמה אורח חייו לזה של חדף פיל מודרני והיה פעלתני ביותר, בהתבסס על תזונתו. מבנה גופו של הגיפסוניקטופס דמה, בדומה לשאר הלפטידקטידים, לזה של שלייניים וישנם רק הבדלים קטנים במבנה השלד המפריד בינו לבין השלייתנים האמיתיים.
גורדון (1912-1916)

| --- | --- |

Gordon
 מאפיינים כלליים
 יצרן:  Gordon Armstrong East Riding Garage
 שנות ייצור:  1912–1916
 הרכבה:  בריטניה בריטניה
 סיווג:  סייקלקאר
 בסיס גלגלים:  2,286-2,438 מ"מ
 מפרט טכני
 מנוע:  2V צילינדרים, 1,074 סמ"ק המפיק 8 כ"ס מתוצרת "JA Prestwich Industries" (אנ') (יוצר בין השנים 1912-1913)  2V צילינדרים, 1,074 סמ"ק המפיק 9 כ"ס (יוצר בין השנים 1915-1914)  2V צילינדרים, 1,357 סמ"ק המפיק 10 כ"ס (יוצר בין השנים 1914-1913)  4 צילינדרים, בטור, 1,074 סמ"ק המפיק 10 כ"ס (יוצר בין השנים 1916-1915)
 מעצב:  Gordon Armstrong
גורדון (באנגלית: Gordon) היא מכונית פתוחה, 2 מושבים, מסוג סייקלקאר מתוצרת "Gordon Armstrong East Riding Garage" אשר יוצרה בין השנים 1912–1916 בבריטניה.
"גורדון (1912-1916)"

דגם ה"גורדון" יוצר ב-"Beverley" (אנ') במזרח יורקשייר בצפון אנגליה.
בראש פרויקט הייצור ועיצוב הדגם עמד Gordon Armstrong.
מכונית פתוחה לחלוטין ללא חלונות.
2 מושבים.
מנוע קדמי.
מנוע בנזין.
מערכת היגוי - מימין.
4 צמיגים מוצקים.
בתקופת מלחמת העולם הראשונה ייצור הדגם כמעט והופסק.
"Cyclecar"

"Cyclecar" הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-"Cyclecar" הייתה למלא פער בשוק בין האופנוע לבין המכונית.
מועדון "Clubs Moto Cycliste" פרסם ב-14 בדצמבר 1912 תקנון לגבי מכוניות ה-"Cyclecar". הדגמים בקטגוריה של המכוניות הגדולות הוגבלו למשקל מקסימלי של 350 ק"ג ולמנוע בעל נפח עד 1,100 סמ"ק. הדגמים בקטגוריה של המכוניות הקטנות הוגבלו למשקל בין 150-300 ק"ג ולמנוע עד נפח 750 סמ"ק.
ראו גם

"Cyclecar" (אנ')
Bow-V-Car (אנ')
הערות שוליים

↑  גורדון ארמסטרונג - מייסד Gordon Armstrong East Riding Garage beverleygolfclub.co.uk/gordon-armstrong
↑  Nick Georgano: The Beaulieu Encyclopedia of the Automobile, Volume 2 G–O. Fitzroy Dearborn Publishers, Chicago 2001, ISBN 1-57958-293-1
↑  avid Culshaw & Peter Horrobin: The Complete Catalogue of British Cars 1895–1975. Veloce Publishing plc Dorchester (1999). ISBN 1-874105-93-6.
גבול סין – קוריאה הצפונית

גבול סין – קוריאה הצפונית הוא הגבול הבינלאומי המפריד בין הרפובליקה העממית של סין (PRC) לבין קוריאה הצפונית.